יובל שני

יובל שני (נולד ב-28 במרץ 1969) הוא פרופסור מן המניין, דיקן הפקולטה למשפטים באוניברסיטה העברית לשעבר, מומחה למשפט בינלאומי פומבי, זכויות אדם והמשפט ההומניטרי, ומשמש כמופקד הקתדרה למשפט בינלאומי פומבי ע"ש הרש לאוטרפכט (Hersch Lauterpacht) בפקולטה. חבר בוועדת זכויות האדם של האו"ם מאז 2013 וביולי 2018 מונה ליושב ראש הוועדה. ביולי 2017 הוכרז על מינויו לתפקיד סגן נשיא למחקר במכון הישראלי לדמוקרטיה. שני גדל בעומר ולמד בתיכון מקיף א' בבאר שבע. סיים את לימודיו לתואר ראשון במשפטים באוניברסיטה העברית בשנת 1995. את לימודי התואר השני למד באוניברסיטת ניו יורק (1997) ואת לימודי הדוקטורט למד בשנת 2001, באוניברסיטת לונדון, במסגרתם כתב עבודה בנושא: "The Competing Jurisdictions of International Court and Tribunals: Which Rules Govern?" שני הרצה בתחום המשפטים במספר פקולטות בארץ וכן היה עמית מחקר באוניברסיטת הרווארד ובאוניברסיטת אמסטרדם ומרצה אורח במרכז המשפטים של אוניברסיטת ג'ורג'טאון ובבית הספר למשפטים של אוניברסיטת מישיגן. שני הוא המנהל האקדמי של מרכז מינרבה לזכויות האדם באוניברסיטה העברית ואחד ממנהלי פרויקט מחקר בנושא בתי דין וטריבונאלים בינלאומיים (Project on International Courts and Tribunals). החל ממאי 2008 שימש שני לסירוגין כראש פרויקט טרור ודמוקרטיה במכון הישראלי לדמוקרטיה. שני הקים את נבחרת הג'סאפ הראשונה בישראל, כאשר פתח אותה במכללה למינהל. מאוחר יותר, כאשר עבר לאוניברסיטה העברית, הוא פתח קבוצה גם שם, כאשר הקבוצות מתחרות אחת השנייה בסבב הארצי, כאשר המנצחת עולה לשלבים המתקדמים בוושינגטון. זכה בפרס נשיא האוניברסיטה העברית לחוקר צעיר מצטיין בשנת 2010. באוגוסט 2012 נכנס לתפקיד דיקן הפקולטה למשפטים באוניברסיטה העברית. מאז 2013 הוא חבר בוועדת זכויות האדם של האו"ם. בשנים 2018 - 2020 שימש סגן נשיא למחקר במכון הישראלי לדמוקרטיה. בשנת 2021 הוענק לו פרס גורני למשפט ציבורי. ובשנת 2022 זכה בפרס חשין למצוינות אקדמית במשפט. שני פרסם ספרים ומאמרים בנושאים רבים, בהם המשפט הבינלאומי, זכויות אדם והמשפט ההומניטרי. להלן אחדים מפרסומיו: ארנה בן-נפתלי ויובל שני, 2006. המשפט הבינלאומי בין מלחמה לשלום, תל אביב: רמות – אוניברסיטת תל אביב. יורם רבין ויובל שני, 2004. זכויות כלכליות, חברתיות ותרבותיות בישראל, תל אביב: רמות – אוניברסיטת תל אביב. פרנסס רדאי ויובל שני (עורכים), נעם וינר (עורך משנה), 2004. מתחם ההפרדה: מבט רב-תחומי, תל אביב: מכון קונקורד לחקר יחסי הגומלין בין הדין הבינלאומי למשפט הישראלי בבית הספר למשפטים, המסלול האקדמי – המכללה למנהל. Yuval Shany and Tomer Broude (eds.), 2008. The shifting allocation of authority in international law: considering sovereignty, supremacy and subsidiarity, Oxford: Hart Publishing. Yuval Shany, 2007. Regulating Jurisdictional Interactions between National and International Courts, Oxford: Oxford University Press. Yuval Shany, 2003. The Competing Jurisdictions of International Courts and Tribunals, Oxford: Oxford University Press. Philippe Sands (ed.), Ruth Mackenzie and Yuval Shany (assistant eds.), 1999. Manual on International Courts and Tribunals, London: Butterworths. קורות חיים באתר הפקולטה למשפטים, האוניברסיטה העברית בירושלים קורות חיים באתר המכון הישראלי לדמוקרטיה מרכז מינרוה מכּתביו: השימוש בעקרון המידתיות במשפט הבינלאומי, המכון הישראלי לדמוקרטיה, 2009 המשפט הבינלאומי והלחימה בעזה: תיאום ציפיות, משפטים על אתר ‏א', אפריל 2009, עמ' 1–10 "הדיסוננס שאנו חיים בו מניע את הביקורת החריפה כלפינו", באתר מעריב אונליין, 4 ביולי 2018 פרס נשיא האוניברסיטה העברית לחוקר צעיר מצטיין יוענק השנה לפרופ' יובל שני, דוברות האוניברסיטה העברית בירושלים, 24 בינואר 2010 "דקן חדש בפקולטה למשפטים באוניברסיטה העברית" באתר האוניברסיטה העברית, 7 באוגוסט 2012. איציק וולף, פרופ' קרמניצר יוחלף בפרופ' יובל שני, באתר חדשות מחלקה ראשונה, 30 ביולי 2017 העמותה למשפט ציבורי בישראל, הודעה על זוכי/ות פרס גורני, באתר פייסבוק, ‏16 בדצמבר 2021